Fella niður 81 flugferð til Keflavíkurflugvallar Tékkneska flugfélagið gerir hér hlé á Íslandsflugi sínu strax eftir áramót en tekur upp þráðinn að nýju í lok mars . Félagið hefði staðið undir um tveimur af hverjum 100 brottförum á fyrsta fjórðungi næsta árs . Mynd : Czech Airlines Frá því haustlok hefur tékkneska flugfélagið Czech Airlines boðið upp á heldur óvenjulegt áætlunarflug til Íslands . Þoturnar fljúga nefnilega Prag til Kaupmannahafar og þaðan áfram til Íslands . Lent er á Keflavíkurflugvelli seint um kvöld og brottför þaðan til Kaupmannahafnar klukkan hálf fimm morguninn eftir . Farþegar geta því valið hvort þeir fljúga aðeins til Kaupmannahafnar eða haldi alla leið til Prag . Þessar ferðir hafa verið í boði daglega og fargjöldin nokkru lægri en til að mynda í flugi Icelandair og SAS til Kaupmannahafnar . Nú sér hins vegar fyrir endann á þessum flugferðum því stjórnendur tékkneska félagsins hafa fellt niður allar ferðir frá 7. janúar næstkomandi . Þetta staðfestir talskona félagsins í svari til Túrista . Hún bendir á að Czech Airlines muni byrja að fljúga til Íslands á ný í lok mars og þá beint frá Prag án millilendingar í Kaupmannahöfn . Dagskrá Keflavíkurflugvallar á fyrsta fjórðungi næsta árs gerði ráð fyrir áframhaldandi daglegu flugi tékkneska flugfélagsins og hefði félagið þá staðið undir um 2 prósentum af öllu áætlunarflugi héðan þessa fyrstu þrjá mánuði ársins . Niðurfelling á öllum þessum ferðum hefur því þónokkur áhrif og því útlit fyrir að fjöldi áætlunarferða á þessu tímabili verði um 23 prósent lægri en á sama tíma í ár . Það er meira en fram kom í nýrri úttekt Túrista yfir flugumferð til og frá landinu byrjun næsta árs . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is